
NR.__________________________

REFERAT

privind aprobarea pentru scoaterea la licitaţie publică deschisă , în vederea închirierii,a

unor spaţii disponibile, situate în incinta Sălii Polivalente Olimpia din Timişoara
În conformitate cu art.14 alin. (1) din Legea 213 / 1998 actualizată, ,,Închirierea bunurilor proprietate publică a statului sau a unităţilor administrativ-teritoriale se aprobă, dupa caz, prin hotărârea Guvernului, a consiliului judeţean, a Consiliului General al Municipiului Bucureşti sau a consiliului local, iar contractul de închiriere va cuprinde clauze de natura sa asigure exploatarea bunului închiriat, potrivit specificului acestuia”.
Conform art. 15 din aceeaşi lege ,,Concesionarea sau închirierea bunurilor proprietate publică se face prin licitaţie publică în condiţiile legii”.
Conditiile care trebuiesc îndeplinite pentru participarea la licitaţie vor fi stabilite prin caietul de sarcini, aprobat prin Hotarare a Consiliului Local. In urma licitatiei se va incheia un contract de inchiriere ,  in conformitate cu Hotararea de Consiliu Local nr.218/23.04.2013, privind aprobarea modelului contractului de inchiriere pentru suprafetele locative cu alta destinatie decat aceea de locuinta.

Având în vedere ca la Sala Polivalenta Olimpia sunt spatii disponibile situate in incinta salii, in holul de acces, la parter si mezanin, consideram oportuna scoaterea la licitatie publica deschisa, a spatiilor disponibile, definite astfel :

a. Spatiul 1- denumit ’’Cafenea’’, situat in holul de la parterul Salii Polivalente,  in suprafata estimata de 110 mp; suprafata reala dupa amenajare, pentru functionarea spatiului, va fi menţionată în contractul de închiriere. Activitati care se pot desfăşura: unitate specializata de alimentaţie publică – cafenea, cu vanzare de băuturi alcoolice.

Amenajarea unei cafenele este necesara pentru a oferi servicii de alimentatie publica spectatorilor prezenti la competitiile divizionare de jocuri sportive( baschet, handbal, volei) si concursuri la discipline sportive individuale( lupte, gimnastica, arte martiale, dans sportiv, etc.) care se desfasoara in Sala Polivalenta Olimpia. De asemenea, unitatea poate deservi si categoria de tineri si spectatori din zona complexului studentesc si Stadionului Municipal ’’Dan Paltinisanu’’. Contractul de inchiriere va cuprinde si clauze contractuale referitoare la respectarea de catre chirias a legislatiei specifice privind prevenirea si combaterea violentei cu ocazia competitiilor si a jocurilor sportive, regimul vanzarii bauturilor cu continut de alcool, respectiv interzicerea fumatului in spatiile inchiriate.

         b. Spatiul 2- denumit’’Sala de sport pentru culturism si fitness’’, situat la parter si respectiv la mezaninul Salii Polivalente, in suprafata estimata de 525 mp si anexe-vestiare / grupuri sociale in suprafata estimata de 85 mp; suprafata reala dupa amenajare, pentru functionarea salii de sport, cu anexe, va fi menţionată în contractul de închiriere.  Activitati care se pot desfăşura: activitati sportive, recreative si activitati comerciale de vanzare produse specifice pentru sustinerea activitatii sportive.

Mentionam ca actual in acest spatiu functioneaza o sala de culturism si fitness , care in urma incetarii contractului de inchiriere avut cu Directia pentru Sport si Tineret a judetului Timis, foloseste spatiile din incinta Salii Polivalente, achitand in baza unei fise de calcul o taxa de utilizare a domeniului public si contravaloarea utilitatilor consumate.

Este necesara inchirierea spatiului cu destinatie ’’Sala de sport pentru culturism si fitness’’ prin licitaţie publică, în condiţiile legii.

Avand in vedere expunerea de motive, supunem atenţiei comisiilor de specialitate ale Consiliului Local următoarea 

PROPUNERE :

Aprobarea scoaterii la licitaţie publică deschisă, în vederea închirierii unor spaţii disponibile situate în incinta Sălii Polivalente Olimpia din Timişoara, str. Aleea FC Ripensia nr. 7 şi aprobarea caietului de sarcini,  conform Anexei 1.

